Document ID: 31992R2109

ΚΑΝΟΝΙΣΜΟΣ (ΕΟΚ) αριθ. 2109/92 ΤΟΥ ΣΥΜΒΟΥΛΙΟΥ της 13ης Ιουλίου 1992 ο οποίος αφορά τη μείωση των μεταβλητών στοιχείων που εφαρμόζονται σε ορισμένα εμπορεύματα καταγωγής της Τσεχικής και Σλοβακικής Ομοσπονδιακής Δημοκρατίας προερχόμενα από τη μεταποίηση γεωργικών προϊόντων τα οποία αναφέρονται στο παράρτημα του κανονισμού (ΕΟΚ) αριθ. 3033/80 (1992)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας:
ότι ο κανονισμός (ΕΟΚ) αριθ. 3033/80 του Συμβουλίου της 11ης Νοεμβρίου 1980 περί καθορισμού του καθεστώτος συναλλαγών που εφαρμόζονται σε ορισμένα εμπορεύματα που προέρχονται από τη μεταποίηση γεωργικών προϊόντων (1) καθόρισε τη μέθοδο υπολογισμού των μεταβλητών στοιχείων που εφαρμόζονται στα εμπορεύματα που αναφέρονται στο παράρτημά του-
ότι, σύμφωνα με το άρθρο 2 παράγραφος 2 του πρωτοκόλλου αριθ. 3 της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου (2), λαμβάνονται υπόψη τα μέτρα που θεσπίζονται κατ' εφαρμογή του άρθρου 14 της ενδιάμεσης συμφωνίας για τον καθορισμοό του γεωργικού στοιχείου είσπραξης- ότι τα μέτρα αυτά προβλέπουν ιδίως μείωση κατά 20 % των εισφορών που εφαρμόζονται στο γάλα σε σκόνη και στο βούτυρο, καθώς και στην κριθή εντός των ορίων των παραδοσιακών εισαγωγών των προϊόντων αυτών, οι οποίες αυξήθηκαν κατά 10 % το 1992-
ότι δεν είναι δυνατόν, για το 1992, να καθοριστεί μέθοδος διοικητικής συνεργασίας που να επιτρέπει να χορηγηθούν ισοδύναμες μειώσεις γι' αυτά τα γεωργικά προϊόντα τα οποία χρησιμοποιούνται στην παρασκευή εμπορευμάτων αναφερόμενων στον πίνακα 1 του παραρτήματος του πρωτοκόλλου αριθ. 3 της ενδιάμεσης συμφωνίας- ότι ωστόσο πρέπει να αποφασισθεί η ισοδύναμη μέθοδος για να λυφθούν υπόψη τα μέτρα σχετικά με τα γεωργικά προϊόντα που χρησιμοποιούνται στη σύνθεση των εν λόγω εμπορευμάτων-
ότι ο κανονισμός (ΕΟΚ) αριθ. 521/92 του Συμβουλίου της 27ης Φεβρουαρίου 1992 για το άνοιγμα και τον τρόπο διαχείρισης κοινοτικών δασμολογικών ποσοστώσεων και οροφών για ορισμένα γεωργικά και βιομηχανικά προϊόντα, καταγωγής Ουγγαρίας, Πολωνίας και Τσεχικής και Σλοβακικής Ομοσπονδιακής Δημοκρατίας (ΤΣΟΔ) (1992) (3) καθορίζει τους αναγκαίους κανόνες για τη διαχείριση των ποσοστώσεων- ότι πρέπει να συμπληρωθεί το παράρτημα ΙΙ από τα αναγκαία στοιχεία για τη διαχείριση των ποσοστώσεων του παρόντος κανονισμού-
ότι μια μέθοδος συνίσταται στην πρόβλεψη μειώσεων των μεταβλητών στοιχείων εντός των ορίων ποσόστωσης καθορισμένης με βάση την αξία των εμορευμάτων, τα οποία υπάγονται στην ενδιάμεση συμφωνία σχετικά με την είσπραξη ενός γεωργικού στοιχείου επιβάρυνσης, και τα οποία εισήχθηκαν από την Τσεχική και Σλοβακική Ομοσπονδιακή Δημοκρατία κατά τη διάρκεια του 1990, με αύξηση 10 % για το 1992-
ότι κατά τη διάρκεια του 1990, οι εισαγωγές των εν λόγω εμπορευμάτων έφθασαν σε αξία τα 3 624 000 Ecu- ότι η ενδιάμεση συμφωνία ισχύει ωστόσο μόνον από 1ης Μαρτίου 1992-
ότι ο κανονισμός (ΕΟΚ) αριθ. 520/92 (4) καθόρισε, ιδίως, τις λεπτομέρειες εφαρμογής των άρθρων 24 και 25 της ενδιάμεσης συμφωνίας- ότι αυτά τα μέτρα διασφάλισης πρέπει να εφαρμόζονται στα μεταποιημένα γεωργικά προϊόντα που δεν καλύπτονται από το παράρτημα ΙΙ της συνθήκης και στα οποία αναφέρεται ο παρών κανονισμός-
ότι τα μειωμένα μεταβλητά στοιχεία που εφαρμόζονται στις εισαγωγές ορισμένων εμπορευμάτων, καταγωγής Πολωνίας και Ουγγαρίας αντίστοιχα, εφαρμόζονται από την 1η Μαΐου 1992- ότι τα μειωμένα μεταβλητά στοιχεία στα οποία αναφέρεται ο παρών κανονισμός πρέπει επίσης να εφαρμόζονται από την ίδια ημερομηνία,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Από την 1η Μαΐου έως τις 31 Δεκεμβρίου 1992, τα εμπορεύματα καταγωγής Τσεχικής και Σλοβακικής Ομοσπονδιακής Δημοκρατίας, που αναφέρονται στο παράρτημα Ι, υπόκεινται σε μειωμένο μεταβλητό στοιχείο καθοριζόμενο, σύμφωνα με το άρθρο 2, εντός των ορίων μιας κατ' αξίαν ποσόστωσης ύψους 3 322 000 Ecu για το 1992.
2. Για την εφαρμογή του παρόντος κανονισμού, ως "εμπορεύματα καταγωγής" θεωρούνται τα εμπορεύματα που πληρούν τους όρους του πρωτοκόλλου αριθ. 4 της ενδιάμεσης συμφωνίας σχετικά με το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας, αφετέρου.
Άρθρο 2
Τα μειωμένα μεταβλητά στοιχεία που εφαρμόζονται στα τρίμηνα από 1ης Μαΐου έως 31 Ιουλίου, από 1ης Αυγούστου έως 31 Οκτωβρίου και από 1ης Νοεμβρίου 1992 έως 31 Δεκεμβρίου 1992, υπολογίζονται ως ακολούθως:
α) η διαφορά που καθορίζεται σύμφωνα με το άρθρο 6 παράγραφος 2 του κανονισμού (ΕΟΚ) αριθ. 3033/80 μεταξύ του μέσου όρου των τιμών κατωφλίου και του μέσου όρου των τιμών cif ή των τιμών "ελεύθερο στα σύνορα" για κάθε προϊόν βάσης, μειώνεται κατά 10 %, εκτός από τη διαφορά που καθορίζεται για τα προϊόντα βάσης που υπάγονται στο κεφάλαιο 4 της συνδυασμένης ονοματολογίας (γαλακτοκομικά προϊόντα), καθώς και για την κριθή, η οποία μειώνεται κατά 20 %-
β) τα ποσά που προκύπτουν με αυτόν τον τρόπο ισχύουν για τις ποσότητες προϊόντων βάσης οι οποίες θεωρούνται ότι χρησιμοποιήθηκαν στην παρασκευή των σχετικών εμπορευμάτων κατ' εφαρμογή του άρθρου 4 παράγραφος 1 στοιχείο β) του κανονισμού (ΕΟΚ) αριθ. 3033/80.
Άρθρο 3
Τα μεταβλητά στοιχεία, τα οποία εφαρμόζονται στα εμπορεύματα που αναφέρονται στο παράρτημα του κανονισμού (ΕΟΚ) αριθ. 3033/80, αλλά όχι στο παράρτημα Ι του παρόντος κανονισμού, καθώς και στα εμπορεύματα που γίνονται δεκτά καθ' υπέρβαση της ποσόστωσης που αναφέρεται στο άρθρο 1 του παρόντος κανονισμού, είναι εκείνα που καθορίζονται απ' ευθείας κατ' εφαρμογή του άρθρου 6 του κανονισμού (ΕΟΚ) αριθ. 3033/80.
Άρθρο 4
1. Η διαχείριση των ποσοστώσεων οι οποίες αναφέρονται στον παρόντα κανονισμό γίνεται σύμφωνα με τον κανονισμό (ΕΟΚ) αριθ. 521/92, και ιδίως τα άρθρα 2 και 4.
2. Το παράρτημα ΙΙ του κανονισμού (ΕΟΚ) αριθ. 521/92 συμπληρώνεται από το παράρτημα ΙΙ του παρόντος κανονισμού.
Άρθρο 5
Για την εφαρμογή των μέτρων διασφάλισης για τα εμπορεύματα που αναφέρονται στο παράρτημα Ι του παρόντος κανονισμού, σύμφωνα με τα άρθρα 24 και 25 της ενδιάμεσης συμφωνίας, εφαρμόζονται τα άρθρα 5 και 6 του κανονισμού (ΕΟΚ) αριθ. 520/92 για τα εμπορεύματα που αναφέρονται στο παράρτημα Ι του παρόντος κανονισμού, παρά το άρθρο 8 του εν λόγω κανονισμού.
Άρθρο 6
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιουλίου 1992.

Labels: 3
2
18